**Katerina Alexandre Hartford Grahamová** (angl. Katerina Alexandre Hartford Graham; \* 5. september 1989, Ženeva, Švajčiarsko) je americká herečka, modelka, speváčka a tanečnica. Preslávila ju postava Bonnie Bennettovej v seriáli stanice CW, *Upírske denníky* *(The Vampire Diaries*). Účinkovala vo filmoch ako *Pasca na rodičov* (*The Parent Trap*; 1998), *Znovu 17* (17 Again; 2009), *Spolubývajúca* (*The Roommate*; 2011), Honey 2 (2011), Addicted (2014) či *All Eyez on Me* (2017). Čo sa týka hudby, v minulosti mala podpísanú zmluvu s vydavateľstvami A&M/Octone a Interscope Records, a vydala dve EP a dva štúdiové albumy.

Detstvo
-------

Kat sa narodila v Ženeve vo Švajčiarsku, ale vyrastala v Los Angeles v Kalifornii. Jej otec Joseph má americko-libérske korene a jej matka Natasha je židovka (z rodiny z Ruska a Poľska). Jej otec bol hudobným riaditeľom a krstným otcom dvom deťom Quincyho Jonesa. Jej dedko z otcovej strany bol ambasádorom OSN a 40 rokov slúžil v Holandsku, Švédsku, Rumunsku a Keni. Jej rodičia sa rozviedli, keď mala päť rokov. Má nevlastného brata Yakova, narodeného v Tel Avive v Izraeli. Kat vyrastala s matkou, bola vychovaná v židovskej viere a chodila do hebrejskej školy.

Kariéra
-------

### Reklama a tanec

Grahamová začala svoju kariéru v zábavnom priemysle, keď mala 6 rokov. V priebehu nasledujúcich ôsmich rokov sa objavila v rôznych reklamách, vrátane tých pre bábiky Barbie, K-Mart, Pop-Tarts a Edison. Keď mala 15 rokov, padla do oka choreografovi Fatimovi Robinsonovi, ktorý ju požiadal, aby vystupovala na BET Awards ako tanečnica pre Bow Wow. Neskôr tancovala spolu s Missy Elliott, Pharellom, Jamie Foxxom a choreografmi Hi-Hat a Michael Rooney. Keď mala 17 rokov, zúčastnila sa národnej marketingovej kampane s cieľom propagovať nealkoholický nápoj Fanta od Coca-Cola. Objavila sa v marketingovej kampani ako člen „Fantanas", známej ako Capri, tiež známej ako Strawberry. Graham sa objavila v rôznych hudobných videách, vrátane „Lonely" od Akona, „Dip It Low" od Christiny Milian, „Somebody to Love (Remix)" od Justina Biebera a Ushera, „What If" od 112, „Used to Love U" od Johna Legend, „Why I Love You" od B2K, „PARTNER" od Musiq Soulchild, „Just a Dream" od Nellyho a „Looking for Love" od Diddy, Dirty Money a Ushera.

### Televízia a film

V roku 2002 debutovala v teenagerskom sitkome *Lizzie McGuire* z dielne Disney Channel. Objavila sa v rôznych televíznych reláciách, vrátane *CSI: Kriminálka Las Vegas, O.C. California, Malcolm in the Middle, Joan z Arkádie, Grounded For Life* a *Greek*. V roku 2008 sa objavila v troch epizódach Disney Channel sitkomu *Hannah Montana*, kde stvárnila priateľku Jacksona Stewarta. Vo vedľajšej úlohe sa predstavila vo filmoch *Znovu 17* a *Spolubývajúca*. V decembri 2008 začala natáčať tanečný sci-fi film *Boogie Town* v Los Angeles v Kalifornii. V tom istom roku bolo natáčanie pozastavené kvôli problémom s výplatou a v apríli 2009 sa natáčanie zastavilo kvôli kolíziám v rozvrhoch hercov a kvôli iným projektom. Film sa odohráva vo futuristickom New Yorku, kde sa natrvalo zakázali tanečné súboje. Graham stvárnila rolu Ingrid. Film mal celosvetovú premiéru v októbri 2011, hoci pôvodne mal mať premiéru v júni 2009. 

V marci 2009 začala nakrúcať seriál *Upírske* denníky, ktorý je založený na rovnomennej knižnej sérii. Stvárňuje čarodejnicu Bonnie Bennettovú. Práve táto rola je považovaná za jej prelomovú rolu. Seriál mal premiéru 10. septembra 2009 a pozrelo si ju 4,91 miliónov divákov. V roku 2011 získala za jej herecký výkon cenu Teen Choice Award v kategórii „Scene Stealer". V auguste 2010 bolo oznámené, že si zahrá v tanečnom filme *Honey 2*, ktorý je pokračovaním filmu *Honey* z roku 2003. Vo filme stvárňuje problémovú teenagerku a ctižiadostivú tanečnicu, ktorá sa pripojí k tanečnej skupine. Film celosvetovo zarobil viac ako 8 miliónov $. V roku 2011 si zahrala hlavnú úlohu v ďalšom tanečnom filme *Dance Fu*. 12. januára 2016 bola obsadená ako Jada Pinkett Smith do filmu *All Eyez On Me*.

### Hudba

V roku 2002 napísala pieseň s názvom „Derailed", ktorá sa objavila vo filme Jean-Claude Van Damme. V roku 2006 sa začala venovať hudbe a snažila sa presadiť ako hudobníčka. Spolu s raperom Will.i.am naspievala pieseň „The Donque Song" a „I Got It From My Mama" z jeho tretieho albumu *Songs About Girls.* Vystupovala aj na turné skupiny Black Eyed Peas. V apríli 2010 uverejnila na YouTube pieseň „My Boyfriends Back" a získala viac ako milión vzhliadnutí. V októbri 2010 vydala svoj debutový singel s názvom „Sassy". Videoklip k piesni mal premiéru v ten istý mesiac. Neskôr prespievala piesne napríklad od Janet Jackson a Pauly Abdul. Prespievala pieseň „Only Happy When It Rains". Pieseň mala premiéru v decembri 2010 v seriáli *Upírske denníky* v epizóde s názvom „*The Sacrifice*". V marci 2011 vydala ďalšiu pieseň „I Want It All" a videoklip vyšiel v máji 2011. 

Vo februári 2012 podpísala nahrávaciu zmluvu s A&M Octone Records. V marci 2012 vydala pieseň „Put Your Graffiti On Me", ktorá získala pozitívne ohlasy od kritikov. Videoklip bol zverejnený v ten istý mesiac a k 19. októbru 2012 dosiahol takmer 5 miliónov vzhliadnutí na YouTube. Pieseň sa dostala na piatu priečku americkej hitparády US *Billboard* Hot Dance Club Songs a 29. mája vystúpila s piesňou v *The Ellen DeGeneres Show.* Toto vystúpenie bolo označené za jej prvé hudobné vystúpenie v televízii. Videoklip k jej druhému singlu „Wanna Say" režíroval Benny Boom a produkoval London Alley.

Vplyv na hudobnú tvorbu
-----------------------

Graham uviedla, že jej hudobnú tvorbu ovplyvnili Tupac Shakur, Mariah Carey, Jennifer Lopezová, Shakira, Rihanna, a Nelly Furtado. Ďalšou hudobnou inšpiráciou sú Destiny's Child a The Beatles. Kat taktiež uviedla, že dievčenská skupina Spice Girls ovplyvnila jej prácu a estetiku. Jej tvorbu opisuje ako „*vintage 90. rokov s moderným nádychom."*

Osobný život
------------

Graham hovorí anglicky, španielsky, francúzsky, hebrejsky a portugalsky.

V roku 2008 začala chodiť s Cottrellom Guidrym a 28. októbra 2012 sa zasnúbili. Dňa 12. decembra 2014 odvolali svoje zásnuby a rozišli sa.

Filmografia
-----------

### Film

| Rok | Názov | Rola | Poznámky |
| --- | --- | --- | --- |
| 1998 | *Pasca na rodičov* | Jackie |  |
| 2004 | *Rodinka na výlete* | Tanečnica |  |
| 2009 | *Znovu 17* | Jamie |  |
| 2011 | *Spolubývajúca* | Kim Johnson |  |
| *Honey 2* | Maria Ramirez |  |
| *Dance Fu* | Chaka Lovebell |  |
| 2012 | *Boogie Town* | Ingrid |  |
| 2014 | *Addicted* | Diamond |  |
| 2015 | *Muse* | Muse | Krátky film |
| 2017 | *All Eyez on Me* | Jada Pinkett |  |
| 2017 | *Where's the Money* | Alicia |  |
| 2018 | *How It Ends* | Samantha |  |
| 2018 | *The Holiday Calendar* | Abby Sutton |  |
| 2019 | *The Poison Rose* | Rose |  |
| 2020 | *Cut Throat City* | Demyra |  |
| 2020 | *Emperor* | Delores |  |
| 2020 | *Operation Christmas Drop* | Erica Miller |  |
| 2021 | *Rise of the Teenage Mutant Ninja Turtles The Movie* | April O'Neil | Hlavná hlasová rola |

### Televízia

| Rok | Názov | Rola | Poznámky |
| --- | --- | --- | --- |
| 2002 | *Lizzie McGuire* | Posse Member #2 | Epizóda: „You're a Good Man, Lizzie McGuire" |
| 2003 | *Križovatky medicíny* | Ashley Collins | Epizóda: „Degeneration" |
| *Malcolm in the Middle* | Herečka | Epizóda: „Watching the Baby" |
| 2004 | *Joan z Arkádie* | Angela | Epizóda: „No Bad Guy" |
| *Like Family* | Dievča | Epizóda: „Romancing the Home" |
| *Grounded for Life* | Laura | Epizóda: „Psycho Therapy" |
| 2006 | *O.C. California* | Kim | Epizóda: „The Undertow" |
| *C.S.I.: Kriminálka Las Vegas* | Tisha | Epizóda: „Poppin' Tags" |
| 2007 | *Greek* | Tanečnica | Epizóda: „The Rusty Nail" |
| 2007 | *Hell on Earth* | Felicia | Televízny film |
| 2008 | *Hannah Montana* | Allison | Epizóda: „No Sugar, Sugar"Epizóda: „You Never Give Me My Money"Epizóda: „Jake... Another Little Piece of My Heart" Epizóda: „Uptight (Oliver's All Right)" |
| 2008 | *Our First Christmas* | Bernie | Televízny film |
| 2009 – 2017 | *Upírske denníky* | Bonnie Bennett | Televízny seriálJedna z hlavných postáv seriálu |
| 2012 | *Ridiculousness* | Seba | Epizóda: #2.12 |
| 2012 | *Oh Sit!* | Seba | Epizóda: #1.10 |
| 2013 | *The Show with Vinny* | Seba | Epizóda: #1.7 |
| 2014 | *Whose Line Is It Anyway?* | Seba | Epizóda: #10.1 |
| 2015 | *Stalker* | Christine Harper | Epizóda: „Love Kills" |
| 2018 – súčasnosť | *Rise of the Teenage Mutant Ninja Turtles* | April O'Neil | Hlavná hlasová rola |
| 2019 | *Drop the Mic* | Seba | Epizóda: „Kat Graham vs. Shameik Moore / Nikki Glaser vs. Brad Williams" |
| 2020 | *Fashionably Yours* | Lauren | Televízny film |
| 2020 – súčasnosť | *Trolls: TrollsTopia* | Rhythm & Blues | Vedľajšia hlasová rola |

Diskografia
-----------

### Štúdiové albumy

| Názov | Rok vydania |
| --- | --- |
| *Roxbury Drive* | * Vydané: 25. september 2015
* Vydavateľstvo: Sound Zoo Records
* Formát vydania: Digital download
 |
| *Love Music Funk Magic* | * Vydané: 2. jún 2017
* Vydavateľstvo: Sound Zoo Records
* Formát vydania: Digital download
 |

### Extended plays

| Názov | Rok vydania | Pozícia v rebríčku |
| --- | --- | --- |
| US Heat |
| *Remixes* | * Vydané: 26. júl 2011
* Vydavateľstvo: Perezcious Records
* Formát vydania: Free digital download
 | — |
| *Against the Wall* | * Vydané: 29. máj 2012
* Vydavateľstvo: A&M/Octone Records
* Formát vydania: CD, digital download
 | 4 |

Koncertné turné
---------------

* The Fantanas (2004 – 2006)
* The Black Eyed Peas Black Blue & You Tour (2007)
* The Vampire Diaries Tour – Q&A With The Cast (2010)
* 2012 National Promo Tour (2012)

Ocenenia a nominácie
--------------------

| Rok | Ocenenie | Kategória | Dielo | Výsledok |
| --- | --- | --- | --- | --- |
| 2010 | Teen Choice Awards | Scene Stealer Female | The Vampire Diaries | Nominácia |
| 2011 | Teen Choice Awards | The Vampire Diaries | Víťaz |
| Youth Rock Awards | Rockin' Actress (TV) | The Vampire Diaries | Nominácia |
| 2012 | Teen Choice Awards | Herečka fantasy/Sci-Fi | The Vampire Diaries | Nominácia |
| 2013 | Teen Choice Awards | The Vampire Diaries | Nominácia |
| 2014 | Teen Choice Awards | The Vampire Diaries | Nominácia |
| Black Women in Film Association | Creative Award | Contributions in the industry | Víťaz |
| 2015 | MTV Fandom Awards | MTV Ship of The Year (with Ian Somerhalder) | The Vampire Diaries | Nominácia |
| 2015 | Teen Choice Awards | Choice TV: chémia (s Ianom Somerhalderom) | The Vampire Diaries | Nominácia |
| 2015 | Teen Choice Awards | Choice TV: Scene Stealer | The Vampire Diaries | Nominácia |
| 2016 | Teen Choice Awards | Herečka fantasy/Sci-Fi | The Vampire Diaries | Nominácia |
| 2016 | Teen Choice Awards | Choice TV: chémia (s Ianom Somerhalderom) | The Vampire Diaries | Nominácia |
| 2017 | Teen Choice Awards | Choice Sci-Fi/Fantasy TV Actress | The Vampire Diaries | Víťaz |

Referencie
----------

1. ↑   *Katpedia* [online]. Kat Graham. Dostupné online.
2. ↑   *The Vampire Diaries Cast | Bios | Kat Graham* [online]. CWtv.com, [cit. 2014-08-10]. Dostupné online.
3. ↑  VORNDRAN, Michael. *Kat Graham – The Fenuxe Interview* [online]. August 25, 2011, [cit. 2011-08-25]. Dostupné online.
4. ↑   *Top 20 Under 40 Los Angeles – Kat Graham – Page1* [online]. [Cit. 2014-08-10]. Dostupné online.
5. ↑   *Meet Katerina Graham | Celebrity Gossip* [online]. February 22, 1999, [cit. 2011-02-03]. Dostupné online.
6. ↑  STRAUSS, Erica. *The Vampire Diaries – Watch TVD's Kat Graham in The Roommate* [online]. January 13, 2011, [cit. 2011-02-03]. Dostupné online.
7. ↑  WIESELMAN, Jarett. *Kat Graham: ‘Sassy’ is what I’m all about* [online]. July 7, 2010, [cit. 2015-01-12]. Dostupné online.
8. ↑   *Katerina Graham* [online]. September 18, 2009, [cit. 2011-02-03]. Dostupné online.
9. ↑  Nicole Pajer. *Kat Graham Dishes on Balancing Vampire Diaries With Her Music Career — Exclusive!* [online].. Dostupné online.
10. ↑   *Cast of The Vampire Diaries' Playlists by Various Artists – Download Cast of The Vampire Diaries' Playlists on iTunes* [online]. 2009-10-26, [cit. 2014-08-10]. Dostupné online.
11. ↑   *Interview: Kat Graham — "I want to be a people's artist" @ARTISTdirect* [online]. [Cit. 2014-08-10]. Dostupné online.
12. ↑   *Kat Graham Knocks Us Out with Her Boxer Body* [online]. [Cit. 2014-08-10]. Dostupné online.
13. ↑   *Interview with Katerina Graham* [online]. 2009-08-28, [cit. 2011-02-03]. Dostupné online.
14. ↑   *Katerina Graham Height Weight Body Statistics – Healthy Celeb* [online]. [Cit. 2013-10-25]. Dostupné online.
15. ↑  WEBBER, Stephanie. *Kat Graham and Fiance Cottrell Guidry Split, The Vampire Diaries Star Calls Off Engagement* [online]. December 12, 2014, [cit. 2014-12-13]. Dostupné online.
16. ↑
17. ↑   *Black Women in Film Honors* [online]. Kat Graham, [cit. 2014-08-10]. Dostupné online.

* *Tento článok je čiastočný alebo úplný preklad článku Kat Graham na anglickej Wikipédii (číslo revízie nebolo určené).*

Iné projekty
------------

Commons
* Spolupracuj na Commons Commons ponúka multimediálne súbory na tému **Kat Grahamová**

Externé odkazy
--------------

* Oficiálna webstránka (po anglicky)
* Katerina Graham v Česko-Slovenskej filmovej databáze
* Kat Graham v Internet Movie Database (po anglicky)

Autoritné údaje: * BnF: 165679081
* GND: 1150656476
* ISNI: 0000 0003 5625 5777
* LCCN: no2011134750
* VIAF: 182172142
* WorldCat: lccn-no2011134750